РЕПУБЛИКА СРБИЈА

НАРОДНА СКУПШТИНА

Одборза образовање, науку,

tехнолошки развој и информатичко друштво

14 Број: 06-2/235-19

27. септембар 2019. године

Б е о г р а д

ЗАПИСНИК

40. СЕДНИЦЕ ОДБОРАЗА ОБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО,

ОДРЖАНЕ 27. СЕПТЕМБРА 2019. ГОДИНЕ

Седница је почела у 10,30 часова.

Седници је председавао заменик председника Одбора проф. др Љубиша Стојмировић.

Седници су присуствовали следћи чланови, односно заменици чланова Одбора: Милетић Михајловић, проф. др Марко Атлагић, Никола Савић (заменик Дубравка Бојића), Нада Лазић (заменик Олене Папуге), Милена Бићанин, Богдан Обрадовић (заменик Михаила Јокића), Андријана Аврамов (заменик Владимира Орлића), Јовица Јевтић (заменик Наташе Ст Јовановић), проф. др Милан Кнежевић, мр Ђорђе Косанић, проф. др Жарко Обрадовић, Фатмир Хасани (на отварању седнице) и његов заменик Арпад Фремонд (на гласању).

Седници нису присуствовали чланови Одбора: Муамер Зукорлић, др Жарко Кораћ, др Александра Јерков, и Љупка Михајловска, као ни њихови заменици.

Седници су присуствовали из Министарства финансија:

Мирослав Бунчић самостални саветник у Сектору буџета и Душанка Демић саветник у Сектору буџета.

Из Министарства омладине и спорта:

в.д. секретара Славка Лакићевић и начелник финансијског одељења Дејан Бакић.

Из Министарства просвете, науке и технолошког развоја: Саша Стевановић, помоћник министра Сектора за финансије.

На предлог заменика председника Одбора, усвојен је следећи:

Дневни ред:

1. Разматрање Предлога закона о изменама и допунама Закона о буџету Републике Србије за 2019. годину-раздео 26 Министарство просвете, науке и технолошког развоја и раздео 31 Министарство омладине и спорта, који је поднела Влада (број 400-2360/19 од 16. септембра 2019. године).

Пре преласка на разматрање утврђеног дневног реда, Одбор је усвојио записник 39. седнице.

Прва тачка дневног реда

Мирослав Бунчић, представник Министарства финансија образложио је Предлог

закона о изменама и допунама Закона о буџету Републике Србије за 2019-раздео 26Министарство просвете, науке и технолошког развоја, истакавши да су укупни приходи увећани за 3,7 одсто, односно, за 46,4 милијарде динара, а да је расходна страна остварила одређени фискални простор, који је искоришћен за повећање плата као и за капиталне и инфраструктурне пројекате.

У оквиру раздела 26 Министарство просвете, науке и технолошког развоја, увећане су плате просветним радницима за 9 одсто, у складу са изменама и допунама Закона о буџетском систему.

Није било дискусије, те је **Одбор већином гласова предложио Одбору за финансије, републички буџет и контролу трошења јавних средстава да прихвати, у начелу, Предлог закона о изменама и допунама Закона о буџету Републике Србије за 2019. годину – раздео 26 Министарство просвете, науке и технолошког развоја и раздео 31 Министарство омладине и спорта.**

За известиоца Одбора на седници Народне скупштине одређен је заменик

председника Одбора проф. др Љубиша Стојмировић.

Седница је завршена у 10,40 часова.

СЕКРЕТАР ЗАМЕНИК ПРЕДСЕДНИКА

Драгомир Петковић проф. др Љубиша Стојмировић